

Հավելված 5

Մրցույթ

  ***ՀՀ Էկոնոմիկայի նախարարության Զբոսաշրջության կոմիտեի թվային բովանդակության ստեղծման*, *թվային և սոցիալական հարթակների վարման համար***

***Զբոսաշրջության Կոմիտեի մասին***

ՀՀ ԷՆ Զբոսաշրջության կոմիտեն Հայաստանի զբոսաշրջության զարգացման պետական քաղաքականության մշակման և իրականացման պետական լիազոր մարմինն է, որի հիմնական գործառույթներից է Հայաստանի ճանաչելիության բարձրացումը աշխարհում:

**Մրցութային ծրագրի նկարագրությունը**

Ծրագրի շրջանակներում ստեղծվելու է Հայաստանի մասին վիզուալ նյութերի բազա` Հայաստանի իրազեկվածությունն ապահովող թվային հարթակներում լայնորեն օգտագործելու համար: Ծրագրի նպատակն է նպաստել Հայաստանի մասին թվային բովանդակության որակի բարձրացմանը և թվային հարթակներում ներկայացվածության ընդլայնմանը թեմատիկ ֆոտոշարքերի, հոլովակների միջոցով, որոնք ապահովում են երկրի բոլոր հատվածների և նշված թեմաների լավագույն ներկայացվածությունը վիզուալների ստեղծմանը և դրանց թիրախային առաջխաղացմանը սոցիալական հարթակներում:

***Ծրագրի արդյունքները***

Ծրագրի ակնկալվող արդյունքներն են`

* 250 մշակված լուսանկարների ֆոտոշարք, որոնք լավագույնս ներկայացնում են Հայաստանի մշակութային, բնության, ժամանցային, արկածային, գործարար, առողջարանային, բժշկական զբոսաշրջությունները, որոնց թեմաները կորոշվեն Զբոսաշրջության կոմիտեի հետ համատեղ աշխատանքների արդյունքում,
* Մինչեւ մեկ րոպե տեւողությամբ 3 թեմատիկ վիդեոհոլովակներ Հայաստանի գաստրո, մշակութային և արկածային զբոսաշրջության մասին,
* Armenia.Travel կայքի տեխնիկական սպասարկման աջակցություն, որոնողական համակարգերում օպտիմալացում (SEO),
* Զբոսաշրջության կոմիտեի սոցիալական հարթակների վարման և գովազդների ակտիվացման աջակցություն։

***Դիմելու պայմանները***

Ծրագրի իրականացման համար կարող են դիմել այն իրավաբանական անձինք, որոնք ունեն

* Լուսանկարչության եւ ֆիլմարտադրության ոլորտում երեք տարվա փորձ եւ մասնագիտական գործիքակազմ,
* Որոնողական համակարգերում օպտիմալացման աշխատանքի փորձ,
* Ֆոտո եւ վիդեո նկարահանող որակյալ մասնագիտացված սարքավորումներ
* Երկրի ներսում ճանապարհորդելու պատրաստակամություն և հասանելիություն (առավելագույնը 20 օր)

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն համաձայն մրցութային ընթացակարգի:

* Կազմակերպության գրանցման վկայական
* հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Կազմակերպության պորտֆոլիո (այդ թվում` ֆոտո, վիդեո)` ընդգծելով նմանատիպ նախագծերում փորձը եւ համագործակցությունները
* Ծրագիրը եւ կատարվող աշխատանքների ժամանակացույց
* Ներգրավվող մասնագետների տվյալներ, ինքնակենսագրականներ
* Առկա մասնագիտական սարքավորումների ցանկ և նկարագիր (ֆոտո, վիդեո, դռոն, այլ)
* Ֆինանսական առաջարկ, որը ցույց է տալիս ծրագրի հետ կապված խորհրդատվության վճարը և ծախսերի բաշխումը (միավորի գինը և ցանկացած այլ ծախս):
* Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի մարքեթինգի վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը հետեւյալ սկզբունքով:

* Բոլոր նկարված եւ նկարահանված նյութերը պետք է ներկայացվեն ՀՀ ԷՆ Զբոսաշրջության Կոմիտե էլեկտրոնային տարբերակով` համապատասխան թղթապանակներով եւ անվանումներով:
* Կատարված աշխատանքների բովանդակային եւ ֆինանսական հաշվետվությունը պետք է ներկայացվի հետեւյալ մանրամասներով`

|  |  |  |  |  |
| --- | --- | --- | --- | --- |
| Գործողություն(Ներկայացնել իրկանացված գործողության տեսակը) | Նկարագիր(Ներկայացնել կատարված աշխատանքի մանրամասները) | Ժամկետ(Նշել ժամանակահատվածը համապատասխան տողի համար) | Արդյունք(Ներկայացնել հանձնվող արդյունքը համապատասխան տողի համար) | Արժեք(Ներկայացնել ծախսը) |
| Ֆոտո նկարահանում |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |
| Վիդեո նկարահանում |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |

***Մրցութային ծրագրի ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 18, 2020թ.

***Վճարման ընթացակարգը***

Ծրագրի իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա եւ իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների եւ հաշիվ ապրանքների:

***Նյութերի օգտագործման իրավունքները***

Ծրագրի արդյունքում ստեղծված նյութերը համարվելու են ՀՀ ԷՆ Զբոսաշրջության Կոմիտեի սեփականությունը: